סול בנד

**סוֹל בָּנְד** (בערבית: **فرقة صول**; תעתיק: פרקת צול; תרגום: להקת סול), המכונה לעיתים: **סול**, היא להקה פלסטינית מרצועת עזה, שהוקמה בשנת 2012 ומופיעה ברחבי העולם.
## היסטוריה
להקת סול נקראת על שם התו המוזיקלי, אך מזכירה גם את המילה הערבית ג'וּל (جول) שמשמעותה שוטטות או נדודים.

הלהקה נוסדה בסוף 2012, על ידי קבוצת צעירים מרצועת עזה, שנפגשו שנה קודם לכן והחלו לשתף את המוזיקה שלהם ביוטיוב ובפייסבוק.בשנת 2016, פתחה הלהקה בעזה את "בית הספר למוזיקה סייד דרוויש" (על שם הזמר המצרי סייד דרוויש) ועל התלמידים נמנו ננה אשור, שנודעה בהיותה "המתופפת הראשונה של עזה", והזמרת רהף שמאלי (رهف الشمالي), שהצטרפה ללהקה בשנת 2018.

בשנת 2019, הלהקה שיתפה פעולה עם ערוץ הטלוויזיה פלסטיני כדי להקליט מספר שירי עם ערביים. בסוף השנה, רוב חברי הלהקה עברה לאיסטנבול, טורקיה. חמישה חברים חזרו לעזה באוגוסט 2023, כדי להקליט אלבום, אך מלחמת חרבות ברזל קטעה את תוכניותיהם, עד שפונו לקטר באפריל 2024. וביוני הם הקליטו שיר בתוך "דיירה" (*Deira* (album)), אלבום הבכורה הראפר הפלסטיני, מרוואן עבד-אלחמיד, המכונה "סנט לבנט".
ממוזער|שלושה מחברי הלהקה בשנת 2019; משמאל לימין: פאדל, שומאן ונסראללה
הלהקה הופיעה באירועים מקומיים ובינלאומיים, כמו ב:המכון הצרפתי (עזה, 2015; ירושלים, 2020), פסטיבל פלסטין הבינלאומי (2018), תערוכת המוזיקה הפלסטינית (רמאללה, 2019), פסטיבל הגג בחסות האיחוד האירופי ("Rooftop Festival", פלסטין, 2018), פסטיבל ערבסק (מונפלייה, 2021), פסטיבל קופקובה (גנט, 2021), פסטיבל ג'רש (ירדן, 2023) ובפסטיבל "Maite Zaitut " (ספרד, חבל הבסקים, 2025). ביוני 2025, הם ניגנו בבילבאו (ספרד, חבל הבסקים, ספרד) בטקס הסיום של מחאה שאורגנה על ידי ארגון הפועל למען זכות ההגדרה העצמית של העם הבאסקי וכן בכנס "סולידריות עם עמים אחרים במאבקם לשחרור". בהמשך הם השתתפו באירועים נוספים בחבל הבאסקים, כולל באוניברסיטת חבל הבאסקים. סיבוב הופעות באירופה החל ב-2026. בתחילת פברואר 2026 הופיעה הלהקה בברצלונה.

## רפרטואר
הרפרטואר של להקת סול כולל שירים על התנועה הלאומית הפלסטינית, נושאים אישיים וחברתיים, הקשורים למציאות היומיומית בעזה והצורך בראייה אופטימית, "לא להיכנע לנסיבות אלא להילחם למען עצמם ולמען חלומותיהם, כדי להשיג את מטרותיהם". הלהקה עיבדה מחדש מעל 35 שירים פלסטיניים וערבים מסורתיים ובכלל זה יצירות של אמנים ערבים היסטוריים כמו אום כולתום, מוחמד עבד אל-והאב, ודיע א-סאפי, פיירוז ושירי משוררים, כמו: אברהים טוקאן ומחמוד דרוויש.

## ביקורת
לצד קהל מעריצים, היו ויש ללהקה התנגדויות רבות מגורמים שמרניים בחברה הפלסטינית, שבין היתר מתחו ביקורת על השתתפותה של רהף במופעים, יחד עם גברים. בנוסף, דיווחו חברי הלהקה, כי התמודדו עם הגבלות חמורות מצד ממשל חמאס ברצועת עזה. רים ענבר, חברת הלהקה לשעבר, תיארה "הטרדות, בעיות והערות פוגעניות" איתן התמודדו היא ומשפחתה מאז שהצטרפו ללהקת הסול כמוזיקאית בשנת 2016, על אף שאחיה הוא גם מוזיקאי באותה להקה. ב-2016 אסרה עליהם משטרת החמאס, להופיע במשך שנתיים בנימוק שנשים, שהיו באחת מהופעותיהם, מחאו כפיים ושרו בפומבי.

## חברי הלהקה
### חברים נוכחיים
ממוזער|רהף שמאלי בספטמבר 2025
* רהף שִמאלי: זמרת.
* חמאדה נסראללה: הלחנה, שירה, גיטרה.
* פארס ענבר: נגן כלי הקשה. ייסד בית ספר, פיזי ומקוון לכלי הקשה, כתיבת שירים ותורת המוזיקה.
* סעיד פאדל: נגן עוד, כלי הקשה, קלידים.
* עבד אלקאדר (עבּוּד) אבוקאסים: נגן קלידים.
* אחמד חדאד: נגן גיטרה.
* סמיר אלבורנו: מהנדס סאונד.

### חברים לשעבר
* מוחמד שומאן: גיטרה.
* מג'ד ענתר: תופים, ראפר.
* רים ענבר (ريم عنبر): נגנית עוּד.

## סינגלים
רשימת סינגלים עד 2024:
* "رافع راسي" (מרים את ראשי) – 2018.
* "خليك" (תהיה / תישאר) – 2019
* "قالولي (אמרו לי) – 2019
* "غزة الحلوة (עזה היפה) – 2019
* "وين الملايين" היכן המיליונים?) – 2019
* "زهرة المدائن" (פרח הערים) – 2019
* "وين رام الله" היכן רמאללה) – 2020
* "شدوا الهمة" (היו נחושים) – 2020
* "منتصب القامة" (זקוּף הקומה) – 2020
* "لاجئ سموني لاجئ" (פליט, קראו לי פליט) – 2020
* "نحنا مش إرهابيين" (איננו טרוריסטים) – 2020
* "أنا بتنفس حرية" (אני נושם חירות) – 2020
* "أناديكم" (אני קורא לכם) – 2020
* "عاشق من فلسطين" (מאהב מפלסטין) – 2021
* "دلعونا" (פָּנקו אותנו) – 2021
* "عروس الفلسطينية" (כלת פלסטין) – 2022
* "حكاية مدينة" (סיפורה של עיר) – 2022
* "روِق وهدي" (הירגע ותהיה רגוע) – 2022
* "شيلي" (הרימי) – 2023
* "على مد الشوف" (על אורך הראיה) – 2023
* "افتح عزا يا لسان" (פתח את האבֶל, הוי לשון) – 2023
* "ما هل هلالك غزتنا" (מה קורה לך, עזה שלנו) – 2024
* "أولادي عصافير في الجنة" ילדַי ציפורים בגן עדן) – 2024
* "يلا بيني" (הבה נבנה) – 2024
* "ما ضل حكي" (לא נשאר מה לומר) – 2024
* "فلسطينية" (פלסטינית) – 2024
* "متغرب" (מתמערב) – 2024

### תרגום השיר הבה נבנה
הָבָה נִבְנֶה יָחַד, יָד בְּיָד,

נִבְנֶה וְנַעֲמִיד שׁוּב אֶת הַחֳרָבוֹת,

נוֹסִיף וְנַרְבֶּה הָבָה נָשִׁירָה בְּלֵב אֶחָד,

בְּקוֹל אֶחָד נָרִים הָבָה, הָבָה – נִבְנֶה!

הָבָה נִפְרַח אַהֲבָה,

בְּכַפּוֹת יָדֵינוּ בְּתִקְוָה זוֹרַחַת,

בְּמַעֲשֶׂה נִכְמָר, בְּחָכְמָה וּבְשִׁיר

הָבָה נְגַדֵּל דּוֹר חָדָשׁ,

נְטַפֵּחַ זֶרַע אוֹר חַי בִּשְׁלוֹם,

חַי בְּבִטָּחוֹן, חוֹלֵם אֶל מָחָר נִפְלָא

### תרגום השיר תירגע
הֵרָגַע נָא וְהַשְּׁקֵט אֶת לִבְּךָ,

הוֹ נַפְשִׁי הַמְּיֻגַּעַת,

מָחָר יִתְנַדֵּף הַיָּגוֹן כְּעָשָׁן בָּרוּחַ,

וְהַצְּחוֹק הַמָּתוֹק יִפְרַח שׁוּב כְּפֶרַח בְּתוֹךְ הַחֹרֶף.

הִתְאַזֵּר בְּתִקְוָה,

הַאֲמֵץ אֶת הַלֵּב לְהַאֲמִין,

הֵרָגַע נָא וְהַשְּׁקֵט אֶת לִבְּךָ,

הַטּוֹב יָשׁוּב בְּלֵב מָלֵא אוֹר,

מַה שֶּׁדָּעַךְ מֵאֲחוֹרֶיךָ עוֹדֶנּוּ מְחַכֶּה לְפָנֶיךָ כְּאוֹר בָּאֹפֶק.

בְּיוֹם הַמַּצּוֹק, בְּעֵת הַמַּשְׁבֵּר הַכָּבֵד,

כֻּלָּם עִמְּךָ, אַחַי וְאַחְיוֹתַי,

הַמְשֵׁךְ אֶת חֲלוֹמְךָ כְּנֵר שֶׁלֹּא יִכְבֶּה,

כִּי הַשֶּׁמֶשׁ תָּשׁוּב לְהָאִיר,

וְהַשִּׂמְחָה תְּחַדֵּשׁ פָּנֶיהָ.

## קישורים חיצוניים

* סרטון וידאו של שירם המפורסם "תירגע והירגע" (روِق وهدي) (בערבית עם תרגום לאנגלית)
* שירי הלהקה בספוטיפי.

## ביאורים

## הערות שוליים

קטגוריה:להקות שהוקמו בשנת 2012
קטגוריה:מוזיקה ערבית